FACULTATEA DE INGINERIE ALIMENTARĂ

 Afișat: 30.04.2025

**TABERE STUDENŢEŞTI**

*în perioada vacanțelor de vară 2025*

**În conformitate cu *Metodologia privind organizarea taberelor studenţeşti*, pot beneficia de locuri gratuite în taberele studenţeşti,** în perioada vacanțelor de vară, în limita fondurilor bugetare aprobate și a numărului de locuri aferente pe universități studenții care îndeplinesc **cumulativ** următoarele condiții:

1. Sunt înmatriculați la forma de învățământ cu frecvență, la programul de studii universitare de **licență**, la programul de studii universitare de **masterat** și **doctorat**;
2. Sunt integraliști respectiv au promovat examenele la toate disciplinele de studiu obligatorii prevăzute în planul de învăţământ din anul anterior de școlarizare sau aferente sesiunii de iarnă, în cazul studenților din anul I;
3. Sunt studenți în **vârstă de până la 35** de ani în conformitate cu prevederile art.2, alin.2, lit.a) din Legea tinerilor nr.350/2006, cu modificările și completările ulterioare;

(2) **În cazul categoriilor de studenți cazuri sociale** și studenți care activează în cadrul CCS/CCSS Tei și ai Federațiilor Studențești, **criteriul de student integralist nu se aplică**, ierarhizarea acestora făcându-se exclusiv pe baza criteriilor sociale, respectiv a criteriilor de selecție specifice.

(3) **Studenții care se află în an terminal** pot beneficia de loc gratuit în taberele studențești, chiar dacă au susținut toate examenele privind finalizarea studiilor.

**Art. 5. (1)** Categoriile de beneficiari ai taberelor studențești sunt:

1. **cazuri sociale** – studenți orfani de unul sau ambii părinți, cei proveniți din casele de copii sau plasament familial, romi, absolvenți ai liceelor din mediul rural și cei care beneficiază de burse sociale, studenţi bolnavi care se află în evidenţa unităţilor medicale, aceste categorii reprezentând maximum 20% (în limita locurilor solicitate) din locurile repartizate universităților;
2. **studenții cu rezultate deosebite obținute la învățătură în anul precedent de școlarizare**, **studenții integraliști** (studenții care au promovat examenele la toate disciplinele de studiu obligatorii prevăzute în planul de învăţământ din anul anterior de școlarizare), iar în cazul studenților din anul I, studenții care sunt integraliști pe semestrul I din anul în curs de școlarizare 2024-2025, în pondere de maxim 85%, cei care au avut activități în cadru organizat, al universităților, la diverse manifestări culturale, artistice, științifice, sportive și de voluntariat în pondere de minim 15% dintre aceștia. Procentele se aplică la numărul de locuri rămase după distribuirea locurilor pentru cazurile sociale prevăzute la lit.a);
3. **studenții care activează în cadrul CCS/CCSS Tei** și care s-au evidențiat prin activitățile cultural - artistice desfășurate. Aceștia vor fi selectați de către CCS/CCSS Tei pe baza criteriilor specifice stabilite de acestea. Criteriile de selecție a studenților beneficiari, precum și numele beneficiarilor, facultatea și universitatea din care provin vor fi postate pe site-urile proprii ale CCS/CCSS Tei, cel târziu cu 7 zile înaintea începerii primei serii de tabără;
4. **studenții implicați în acțiuni de voluntariat**, activități și proiecte studențești, manifestări culturale, științifice și sportive gestionate de federațiile studențești, legal constituite, pe baza criteriilor specifice stabilite de acestea. Criteriile de selecție a studenților beneficiari, precum și numele beneficiarilor, vor fi postate pe site-urile federațiile studențești, cel târziu cu 7 zile înaintea începerii primei serii de tabără;
5. în situația în care locurile aferente beneficiarilor prevăzuți la lit.a) nu se ocupă, acestea vor fi redistribuite beneficiarilor prevăzuți la lit.b);
6. în situația în care locurile aferente beneficiarilor prevăzuți la lit. b) și c) nu se ocupă, după aplicarea art.5 alin. (1), lit. e), acestea vor fi redistribui beneficiarilor prevăzuți la lit. d).

(2) Numărul de locuri în tabere este condiționat de prevederile bugetare și sunt alocate procentual astfel:

1. pentru studenții prevăzuți la alin.(1) lit.a) și b), sunt alocate 80% din locuri;
2. pentru studenții prevăzuți la alin.(1) lit.c), sunt alocate 5% din locuri, inclusiv membrii comandamentelor de tabără;
3. pentru studenții prevăzuți la alin.(1) lit.d), sunt alocate 15% din locuri, inclusiv membrii comandamentelor de tabără.

**Studenţii care doresc ocuparea unui loc gratuit în taberele studenţeşti în anul 2025, pot depune CERERILE tip de solicitare a unui loc de tabără, în perioada 05.05. – 02.06. 2025**,prin una dintre următoarele modalităţi:

1. completarea şi depunerea cererii tip (Anexa nr. 4) direct la Secretariatul facultăţii;
2. transmiterea cererii tip prin e-mail la adresa secretariat@fia.usv.ro

**Cererile-tip vor fi semnate de studenţi şi vor fi însoţite de documentele justificative (carnet de student, C.I./paşaport-pentru studenţii din Republica Moldova sau Ucraina) şi documente care atestă situaţia rezultatelor deosebite obţinute la învăţătură, implicarea în activităţi extracurriculare sau încadrarea studentului în unul dintre cazurile sociale prevăzute mai sus.**

SECRETARIAT